CELEX: C2007/183/75
Language: el
Date: 2007-08-04 00:00:00
Title: Υπόθεση T-211/07: Προσφυγή της 13ης Ιουνίου 2007 — AWWW κατά Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/39
            
         Προσφυγή της 13ης Ιουνίου 2007 — AWWW κατά Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας
   (Υπόθεση T-211/07)
   (2007/C 183/75)
   Γλώσσα διαδικασίας: η αγγλική
   Διάδικοι
   
      Προσφεύγουσα: AWWW GmbH ArbeitsWelt — Working World (Göttingen, Γερμανία) (εκπρόσωποι: B. Schreier και M. Kappuhne, δικηγόροι)
   
      Καθού: Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την αριθ. 2007/S 13-014125 ταχεία κλειστή διαδικασία υποβολής προσφορών, η προκήρυξη της οποίας δημοσιεύθηκε στην ΕΕ S 13 της 19ης Ιανουαρίου 2007, σχετικά με την ενημέρωση και ανάλυση της ποιότητας εργασίας και απασχόλησης, των εργασιακών σχέσεων και της αναδιάρθρωσης σε ευρωπαϊκό επίπεδο, η οποία προκηρύχθηκε από το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας.
            
         Ισχυρισμοί και κύρια επιχειρήματα
   Η προσφεύγουσα ισχυρίζεται ότι ο προαναφερθείς διαγωνισμός δεν διεξήχθη κατά τον προσήκοντα τρόπο.
   Η προσφεύγουσα υποστηρίζει, πρώτον, ότι δεν αιτιολογήθηκε επαρκώς η απόρριψη της προσφοράς της. Ειδικότερα, τα αποσπάσματα του πρακτικού αξιολογήσεως που κοινοποιήθηκαν στην προσφεύγουσα δεν εξηγούν, κατ' αυτήν, δεόντως τους λόγους για τους οποίους η εκτέλεση της συμβάσεως ανατέθηκε σε άλλον υποψήφιο.
   Δεύτερον, η προσφεύγουσα υποστηρίζει επίσης ότι το από 15 Μαΐου 2007 έγγραφο του καθού πάσχει τυπικά ελαττώματα, δεδομένου ότι το παράρτημα Β της εκθέσεως αξιολογήσεως δεν υπεγράφη, κατά την προσφεύγουσα, από πρόσωπα στα οποία είχε ανατεθεί η εξέταση των προσφορών.